CELEX: 32010R0245
Language: fi
Date: 2010-03-23 00:00:00
Title: Komission asetus (EU) N:o 245/2010, annettu 23 päivänä maaliskuuta 2010 , asetuksesta (EY) N:o 288/2009 poikkeamisesta määräajan osalta, johon mennessä jäsenvaltioiden on ilmoitettava komissiolle strategiastaan, sekä määräajan osalta, johon mennessä komissio päättää kouluhedelmäjärjestelmän mukaisen tuen lopullisesta jakautumisesta

24.3.2010   
            
            
               FI
            
            
               Euroopan unionin virallinen lehti
            
            
               L 77/50
            
         KOMISSION ASETUS (EU) N:o 245/2010,
   annettu 23 päivänä maaliskuuta 2010,
   asetuksesta (EY) N:o 288/2009 poikkeamisesta määräajan osalta, johon mennessä jäsenvaltioiden on ilmoitettava komissiolle strategiastaan, sekä määräajan osalta, johon mennessä komissio päättää kouluhedelmäjärjestelmän mukaisen tuen lopullisesta jakautumisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (yhteisiä markkinajärjestelyjä koskeva asetus) (1) ja erityisesti sen 103 h artiklan f alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Neuvoston asetuksen (EY) N:o 1234/2007 soveltamista koskevien yksityiskohtaisten sääntöjen vahvistamisesta yhteisön tuen myöntämiseksi hedelmien ja vihannesten, hedelmä- ja vihannesjalosteiden sekä banaanituotteiden toimittamiseen koulujen oppilaille kouluhedelmäjärjestelmän mukaisesti 7 päivänä huhtikuuta 2009 annetun komission asetuksen (EY) N:o 288/2009 (2) 4 artiklan 1 kohdan mukaan jäsenvaltioiden, jotka hakevat asetuksen (EY) N:o 1234/2007 103 g a artiklan 1 kohdassa tarkoitettua tukea 1 päivän elokuuta ja 31 päivän heinäkuuta väliseksi ajanjaksoksi, olisi ilmoitettava strategiastaan komissiolle viimeistään sen vuoden 31 päivänä tammikuuta, jona asianomainen ajanjakso alkaa.
            
         
               (2)
            
            
               Monet jäsenvaltiot ovat kohdanneet vaikeuksia tämän määräajan noudattamisessa muun muassa siksi, että niiden on arvioitava järjestelmänsä toimivuus ensimmäisen toteutusvuoden jälkeen.
            
         
               (3)
            
            
               Jotta jäsenvaltiot saisivat lisää aikaa järjestelmänsä arviointiin ja tarvittaessa strategiansa muuttamiseen, niiden olisi annettava siirtymätoimenpiteenä ilmoittaa 1 päivän elokuuta 2010 ja 31 päivän heinäkuuta 2011 välisen ajanjakson strategiastaan 28 päivään helmikuuta 2010 mennessä.
            
         
               (4)
            
            
               Lisäksi asetuksen (EY) N:o 288/2009 4 artiklan 4 kohdassa säädettyä määräaikaa, jonka kuluessa komissio päättää 1 päivän elokuuta 2010 ja 31 päivän heinäkuuta 2011 välisen ajanjakson tuen lopullisesta jakautumisesta, olisi jatkettava 30 päivään huhtikuuta 2010.
            
         
               (5)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Poiketen siitä, mitä asetuksen (EY) N:o 288/2009 4 artiklan 1 kohdassa säädetään, jäsenvaltiot voivat ilmoittaa 1 päivän elokuuta 2010 ja 31 päivän heinäkuuta 2011 välisen ajanjakson strategiastaan viimeistään 28 päivänä helmikuuta 2010.
   2.   Poiketen siitä, mitä asetuksen (EY) N:o 288/2009 4 artiklan 4 kohdan kolmannessa alakohdassa säädetään, komissio päättää 1 päivän elokuuta 2010 ja 31 päivän heinäkuuta 2011 välisen ajanjakson tuen lopullisesta jakautumisesta viimeistään 30 päivänä huhtikuuta 2010.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä helmikuuta 2010.
   Sen voimassaolo päättyy 30 päivänä huhtikuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 94, 8.4.2009, s. 38.